**Сабақтың тақырыбы:** «Қарттарым-асыл қазынам»   
**Сабақтың мақсаты:** оқушы бойына халқымыздың асыл қасиеттерін сіңіру, үлкенді сыйлау, өз ата – бабасын ұмытпай сақтау үшін және салт – дәстүрден нәр алып өсуіне, инабаттылыққа, жақсы мен жаманды ажырата білуге аталы сөзден ғибрат алуға тәрбиелеу.   
**І-жүргізуші:**

Хош келіпсіз ақ жаулықты аналар,

Ақыл кенін арқалаған аталар.

Алдарыңда жауқазындай құлпырған,

Біз алаңсыз балғын шақты балалар

Армысыз ауылымның асылдары

Жайнасын көңілдердің жасыл бағы

Сіздер үшін ән мен күй, өлең мен би

Сіздер үшін мереке шашулары

**ІІ-жүргізуші:** Қымбатты ақылдың кенін арқалаған айбынды аталар! Ақ жаулықты аналар! Шынайы да ізгі сезімдерді, білімнің алтын діңгегін сыйлаушы ұстаздар қауымы! Барлықтарыңызды қазан айының алғашқы мерекелері қарттар, ұстаздар мерекесі тоғысқан күнімен құттықтаймыз.

Аппақ шашың күн сайын қылаңдаған,

Зейнет емес бейнеттен арылмаған.

Тәңірімдей табынып өтем мәңгі,

Қариялар өзіңді ел сыйлаған.

Ел мүддесін бәрінен биік қоятын, өзінен кейінгі ізіне ерген інілеріне ізеттігін аямайтын, ізінен ерген ұрпағына ұлылығын ұялатып, бір қауымға бас-көз бола білген ауыл қарттарының орны ерекше, олай болса әр халықтың бойында ықылым заманнан бері қалыптасып оны өзгелерден даралап тұратын, тек өзіне ғана тән қасиеттері болады. Біздің халқымыздың сондай ерекшеліктерінің бірі – үлкенді сыйлау, оның сөзіне құлақ асу. Қазақ қарты жасына лайық ауызы дуалы, сөзі берекелі, ісі тыңғылықты ойы терең ақылы телегей теңіз болып келеді. Міне осындай теңеуге лайық қарияларды жылына бір рет келетін Қарттар күнімен құттықтай отырып, «Қарттарым-алтын қазынам» атты кешімізге қош келдіңіздер.  
 Кешімізді бастамас бұрын сөз кезегін мектебіміздің директоры Н.М.Жылқыбайға береміз.

**І-жүргізуші:** Дүниеге келер бір рет Құрыштан құйған құдірет Балалар, ол кім? Әрине қарттарымыз. Жылқыбай Аружанның «Туған жер» әнін қабыл алыңыздар.

**ІІ-жүргізуші:**

Өн бойың тұнған ақыл, ұлағат

Ешкімге жасамайтын қиянат

Жайлап қана ақылменен түзейсің

Болып қалса ұғына алмай бір сағат

**І-жүргізуші:**

Жадыраймын жадырайын,

Көңілденіп күлемін.

Жанар ма деп талабым,

Ата ақылын тыңдаймын.

Мектеп оқушыларының жүрек жарды өлеңдерін тыңдаңыздар.

**Тақпақтар:**

**1-Арлан:**

Сән еңкейген нұр жүзінен әл тайып,

Қуат кетіп бара жатыр қартайып.

Отбасында, бала – шаға қасында

Жетпістер мен сексендер жүр қалқайып.

Көңіл жетім болмаған соң сыңары

Жас баладай жаутаңдаған жанары

Қайта – қайта қарағың кеп тұрады

Қағыс естіп қалбақтайды баладай

Мәпелеңдер қарт біткенді аялап

Ниеті ақ, көңілі кең даладай

Кімге болсын қарттың жетер аяңдап.

**2-Ұлжан:**

Атам менің әманда

Әдепті жан бол деген

Атам сөзі санамда

Жасы үлкенге жол берем

Алдын орап кісінің

Кесіп өтпе көлденең

Ізетімен кішінің

Сәлемдесіп қол берем.

**3-Исламбек:**

Атам менің әманда

кішіпейіл бол деген.

Ата сөзі санамда

Мақтанбауды жөн көрем

Қалдыратын ұлтқа

Жалған сөзге төзбеймін

Жеткізеді мұратқа

Тек шындықты көздеймін.

**4-Шерхан:**

Атам менің әманда

Әділетті бол деген.

Ата сөзі санамда

Жүрмін тура жолменен

Ей, тәкаппар дүние

Маған да бір қарашы

Танимысың сен мені

Мен қазақтың баласы.

**5-Саят:**

Құттықтаймыз мейрамыңмен аталар!

Әр күлгенің бізге бақыт саналар.

Еңбегіңді еш етпейтін өмірде

Елің жұртың ұл мен қызың бағалар

Ана мейір күн көзімен пара – пар.

Тұла бойға қуат болып таралар

Өміріме шуақ шашып әрқашан

Көп жасаңдар аталар мен аналар!

**6-Ақнұр:**

Ата күні-әже күні әлем күні

Әлемде теберінділер ақылды үні

Әжесіз жан туған жоқ жер бетінде

Ұғып ал бөбектерім сендер мұны

Ата - әже мерекелеріңіз құтты болсын

Жанұяңызға тек қана шаттық толсын

Немерелеріңіздің өнерін тамашалап

Жүздеріңізге көтеріңкі көңіл толсын.

**ІІ-жүргізуші:**Күндеріңіз толсын гүлге, желекке  
Отбасында болсын, ырыс береке  
Құттықтаймыз, шын жүректен сіздерді  
Өмір думан бақ әкелсін мереке.

«Қуаныш шағын орталығының» орындауында «Қошақаным» әні

**І-жүргізуші:**Асқар тауым, ақылгөйім, ғұлама,  
Аспанымдай мәңгі жаса, құлама  
Ер жетсем де еркелігім қалмайды,  
Көз алдымда сен тұрғанда ұлы Ана!

4-сынып оқушыларының орындауындағы «Сағындым әже сағындым» әнін қабыл алыңыздар.  
**Көрініс:**

***Оқушы:*** Бүгін біздің сүйікті атамыз Мақалбай бізде қонақта. Ол бізге бар мейірін, бар ақылын төгіп келіп отыр. Мақалбай ата, ендігі сөз өзіңізде.

***Мақалбай ата:***

Ата – анаңды құрметтесең,

Сенде жақсылық игілік көресің

Атаңа не қылсаң, алдыңа сол келер

Ата – бәйтерек,

Бала – жапырақ

Әке – асқар тау,

Ана – бұлақ,

Бала жағасындағы құрақ.

Қарияларды ардақтап өтсең, құрметтесең,

Қартайғанда сені де етер ізет.

Маған мынаны айтып беріңдерші, балаларым.

**Дүниеде не қымбат?**

Балалар жауабы тыңдалады.

Алтын ұяң-отан қымбат,

Құт берекең атаң қымбат.

Аймалайтың анаң қымбат,

Мейірімді апаң қымбат.

Бәрінен де ар мен ұят қымбат.

**Не тәтті?** атап беріңдерші?

Ананың сүті тәтті,

Ананың алақаны жұмсақ,

Әкенің жүрегі қатты.

***Мақалбай ата:***Бәрекелді, өздерің шеттеріңнен шешен екенсіңдер ғой!

Үлкендерді құрметтеуге арналған қандай мақал – мәтел білесіңдер?

Оқушылар жауабы тыңдалады.

1-оқушы: Үлкенге үнемі сәлем бер.

2-оқушы: Үлкенге қарсы шықпа

3-оқушы: Үлкеннің батасын қабыл ал.

4-оқушы: Атаға бөлінгендер адыра қалады.

Көпті қорлаған көмусіз қалады.

5-оқушы: Үлкен кісіні ренжітпе.

6-оқушы: Ауылыңда қария болса,

Жазып қойған хатпен тең.

7-оқушы: Кәрі келсе асқа,

Жас келсе іске.

8-оқушы: Кәрі, кәрінің сөзі – дәрі.

9-оқушы: Ақылды қария – ағып жатқан дария.

10-оқушы: Кәріліктің алды, жігіттіктің соңы.

11-оқушы: Өткен менен кеткенді,

Көп жасаған қарт білер.        Шал ақын.

***Мақалбай ата:*** Ал, балаларым, жарайсыңдар! Енді өздеріңе ақ батамды берейін.

Сабағыңды оқы беске,

Жақсылығың жетсін көпке

Балалар үйінің қуанышы бол,

Бауырыңның жұбанышы бол.

Сенімін ақта үлкендердің,

Түлесін көктеп мекенің!

**ІІ-жүргізуші:**

Арайлы ақ тілекпен  
Ән жолдаймын өзіңе  
Сағыныш сазы жүрекпен  
Сыр арнаймын өзіңе  
  
Арманым едің аңсаған  
Әке сен бақыт мен саған  
Ұрпағым болып жалғадым  
Қуаныш әке сен маған  
3-сынып оқушыларының орындауындағы ән: «Ата-ананы тыңдаймыз» әнін қабыл алыңыздар.

Әуен жүреді. Почташы кіріп:

-Сәлеметсіздерме халайық! Ауыл қарттарының барлығы осында жиналыпты. Мен сіздерді үйді-үйден іздеп жүрсем барлықтарыңыз осында екенсіздер. Сіздерге келген хаттар бар. Таратуға рұқсат етіңіздер.

**І-жүргізуші:**

Аталар – асқар таудай қорғанымыз,

Аналар – саясы мол орманымыз.

Қызығын ұрпағыңның көре берші

Жортқанда бола берсін жолдарыңыз.

Меруерттің орындауындағы ән «Жақсы көрем атамды

Жақсы көрем әжемді» әнін қабыл алыңыздар.

**ІІ-жүргізуші:**Қарттық деген қасиетті ұғым бір  
Мені өзіңнің пейіліңмен жылындыр  
Балалардың болашағын аңсаған  
Бойларында бір керемет жылу жүр.

2-сынып оқушыларының орындауындағы «Әже» әнін қабыл алыңыздар.

**Көрініс:** Назарларыңызда 7-9 сынып оқушылары «Барыңды бағала» көрініс

**І-жүргізуші:**

Той деп бүгін халқым шашу шашады,

Той деп бүгін әлем сырын ашады.

Қарттар күні мейрамына арналған,

Әнші қыздар өнерлерін шашады.

Аружан мен Меруерттің орындауындағы «Ата, әже» әнін қабыл алыңыздар.

**ІІ- жүргізуші:**Ата-анаға не істесең, алдыңа сол қайтады. Дүние кезек. Сен өмір бойы жас болып тұрмайсың. Сен ата-анаңды сыйласаң, сенің балаларың да қартайғанда өзіңді аялап күтіп, бағып-қағатын болады.

Бүгінгі жас ұрпақты сонау замандардан жинақталған ата – бабаларымыздың мол мұрасы мен сусындату біздің міндетіміз. Ұлдың батыр, қыздың әдепті болып қалыптасуы, бабалар мұрасына байланысты. Демек, бабаларымыздың өнеге өсиетін пайдалана отырып тәрбиелеу ұлттық тұлғаны қалыптастырады

Құрметті қонақтар, сіздердің уақыт бөліп келгендеріңізге көп рахмет.

**І-жүргізуші:**

Абырой амандығың арта берсін  
Бақ дәулет қызығымен қатар берсін.  
Ұрпағың жақсы көрген жиі келіп,  
Таусылмас дәм-тұзыңды тата берсін.  
Тыныштық елімізге бере берсін.  
Молшылық жерімізге ене берсін.  
Соғыстан ел жұртымыз аман болып  
Қызығын бейбіт өмір көре берсін  
Қарттарым сіздерге Алла саулық берсін  
Денсаулық ауыз-бірлік бола берсін  
Тап-таза абыройлы болғаныңды  
Қазіргі ел билеген жастар көрсін  
деп тілек тілеп бүгінгі кешімізді аяқтаймыз. Зейін қойып тыңдағандарыңызға көп – көп рахмет. Енді сіздерден осы оқушыларымызға бата берулеріңізді сұраймыз.